શીર્ષક: દેવભૂમિ દ્વારકામાં બે વ્યક્તિને જેના કારણે મારવામાં આવી તે ફેક મૅસેજનું સત્ય\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
દેશનાં કેટલાક રાજ્યોમાં બનેલા આવા કિસ્સામાં તો ભોગ બનનાર વ્યક્તિનાં મોત પણ થયાં છે. 

દેશના અન્ય રાજ્યો બાદ હવે ગુજરાતમાં પણ આવા ફેક વાઇરલ મૅસેજને કારણે બે વ્યક્તિઓને માર મારવામાં આવ્યો છે. 

દેવભૂમિદ્વારકા જિલ્લાના ઓખા ગામમાં બે અજાણી વ્યક્તિઓને સ્થાનિક લોકોએ શંકાના આધારે માર માર્યો હતો. 

હાલ આ ટોળા દ્વારા માર મારતો વીડિયો સોશિયલ મીડિયામાં વાઇરલ થઈ રહ્યો છે. 

આ મામલે ઓખાના પોલીસ સબ ઇન્સ્પેક્ટર વી.એમ. ઝાલાએ બીબીસી ગુજરાતીને જણાવ્યું, "ઓખા રેલવે સ્ટેશન પાસે બે અજાણી વ્યક્તિ પર ટોળાએ હુમલો કરી દીધો હતો."

કઈ રીતે બની આ ઘટના 

ઓખા રેલવે સ્ટેશન નજીક બે અજાણ્યા શખ્સોને બાળકોને ઉઠાવી જનારી ગેંગના સભ્યો સમજી લોકોએ તેમના પર હુમલો કરી દીધો હતો. 

લોકોએ બંનેને એટલો માર માર્યો કે સારવાર માટે તેમને હૉસ્પિટલમાં દાખલ કરવામાં આવ્યા છે. 

દેવભૂમિ દ્વારકાના સુપ્રિન્ટેન્ડેન્ટ ઑફ પોલીસ રોહન આનંદે બીબીસી ગુજરાતી સાથે વાત કરતાં જણાવ્યું હતું કે આ સમગ્ર ઘટના વાઇરલ ફેક મૅસેજને કારણે બની હતી. 

રોહન આનંદે કહ્યું, "છેલ્લા બે ત્રણ દિવસથી એક ઑડિયો મૅસેજ વૉટ્સએપ પર વાઇરલ થઈ રહ્યો છે."

"આ ઑડિયોમાં એવું કહેવામાં આવે છે કે એક ગ્રુપ દ્વારકા બાજુ આવ્યું છે અને તે બાળકોને ઉઠાવી જાય છે."

તેમણે કહ્યું, "ગુરુવારે સવારે ઓખામાં બે ભિખારીઓ પર વાઇરલ મૅસેજને કારણે લોકોને શંકા ઉત્પન્ન થઈ."

"આ શંકાના આધારે ટોળાએ આ બંને શખ્સોને માર મારવાનો શરૂ કરી દીધો. જોત જોતામાં ટોળું એકઠું થઈ ગયું."

"જોકે, પોલીસને જાણ થતા તાત્કાલિક પગલાં લઈને ટોળાંને વિખેરી નાખી આગળની કાર્યવાહી હાથ ધરી હતી."

ભોગ બનનાર આ બંને શખ્સ કોણ છે? 

માર મારવાની આ ઘટના બની ત્યારે ત્યાં હાજર કેટલાક લોકોએ તેનો વીડિયો લઈ લીધો હતો. 

જે બાદ તેને સોશિયલ મીડિયા પર પોસ્ટ કરતાં આ વીડિયો વાઇરલ થયો હતો. 

પીએસઆઈ વી.એમ. ઝાલાના જણાવ્યા અનુસાર પોલીસે કાયદો હાથમાં લેનારા લોકો સામે કાર્યવાહી શરૂ કરી દેવાઈ છે. 

ઝાલાએ કહ્યું, "કોઈપણ સંજોગોમાં લોકો આ રીતે કાયદો હાથમાં લઈ શકે નહીં. વીડિયોના આધારે પોલીસે માર મારનાર લોકોની શોધખોળ હાથ ધરી છે."

એસપી રોહન આનંદના જણાવ્યા પ્રમાણે, "પોલીસે ભોગ બનનારની તપાસ કરી તો જાણવા મળ્યું કે બંને ભિખારીઓ છે. જેમાંથી એક શખ્સ બોલી શક્તો નથી."

"પ્રાથમિક તપાસમાં જાણવા મળ્યું છે કે ભોગ બનનારા શખ્સ ગુજરાતી નથી. એક શખ્સ મહારાષ્ટ્રના લાતુર જિલ્લાના બુઢાણા ગામનો છે."

"જ્યારે એક...